Toshkentda 1-oktabrdan 8 ta avtobusning harakat yo‘nalishi o‘zgaradi

Toshkent shahrida harakatlanuvchi 8 ta avtobus yo‘nalishiga o‘zgartirish kiritildi, deya xabar beradi “Toshshahartransxizmat”.

Qayd etilishicha, O‘zbekiston Vazirlar Mahkamasining 2020-yil 16-martdagi “Toshkent shahar yo‘lovchi transporti tizimini takomillashtirish chora-tadbirlari to‘g‘risida”gi 157-sonli qaroriga asosan avtobus va yo‘nalishli taksi yo‘nalishlarining o‘zaro harakat yo‘nalishini takrorlashini kamaytirish maqsadida, Toshkent shahridagi yo‘nalishlar tarmog‘ini maqbullashtirish ishlari amalga oshirilmoqda.
Ma’lum qilinishicha, 2020-yilning 1-oktabr sanasidan 9, 52, 53, 65, 71, 109, 149, 188-avtobus yo‘nalishlari maqbullashtiriladi.